ร้านเตี๋ยวตำยำข้าวอยู่ชั้น 4 ด้านหน้าโรงหนังเลย ตกแต่งโปร่งๆ โทนสีสว่าง น่านั่ง ไฟเพดานห้างเปลี่ยนสีไปมาตลอดเวลาให้ดูเพลินๆ พนักงานเยอะ ใส่ใจบริการดี

รายการที่สั่ง
1. เซ็ทปิ่นโต (89) - ปิ่นโตเถาจิ๋วมี 3 ชั้น คือ ข้าว สลัดน้ำยำ และกับข้าว สามารถเลือกกับข้าวได้ 6 ชนิด คือ แกงเขียวหวานไก่, ผัดพริกขิงปลาดุกฟู, น้ำพริกลงเรือ, แกงเหลืองเนื้อปลา, ปีกไก่ทอด, ซี่โครงหมูอบมะพร้าวอ่อน เลือกซี่โครงหมูอบมะพร้าวอ่อน ปริมาณจุ๋มจิ๋มกินเล่นๆ ไม่เน้นกินเอาอิ่ม รสชาติใช้ได้ 
2. ก๋วยเตี๋ยวสุโขทัย (79) - มาชามกลางๆ ค่อนข้างเล็ก รสชาติหวานนำ ตามด้วยเปรี้ยว เค็ม เผ็ด ก็ใช้ได้
3. โกโก้ปังเย็น (60) - ดูดีกว่าที่เห็นในเมนู ก่อนดูดดูดีๆ นะว่าอันไหนหลอดอันไหนช้อน เพราะสมาชิกที่ไปกับเราดูดผิด 555 ดูดช้อนเฉยเลย ฮากันไป
4. น้ำเปล่า ขวดละ 20 บาท
5. น้ำแข็ง ฟรี

ราคายังไม่รวม VAT กับ SVC 10% ยังมีอาหารอีกหลายอย่างน่าชิม ไว้หิวไม่จัดจะแวะไปชิมอีก